CELEX: 52020PC0344
Language: lt
Date: 2020-07-30
Title: Pasiūlymas TARYBOS REGLAMENTAS kuriuo iš dalies keičiamos Reglamento (ES) 2020/123 nuostatos, susijusios su tam tikromis 2020 m. žvejybos Sąjungos vandenyse ir Sąjungai nepriklausančiuose vandenyse galimybėmis

EUROPOS KOMISIJA
            Briuselis, 2020 07 30
            COM(2020) 344 final
            2020/0159(NLE)
            Pasiūlymas
            TARYBOS REGLAMENTAS
            kuriuo iš dalies keičiamos Reglamento (ES) 2020/123 nuostatos, susijusios su tam tikromis 2020 m. žvejybos Sąjungos vandenyse ir Sąjungai nepriklausančiuose vandenyse galimybėmis
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  Tarybos reglamentu (ES) 2020/123 2020 metams nustatytos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams. Šios žvejybos galimybės jų galiojimo laikotarpiu paprastai keliskart iš dalies keičiamos.
               
            
            
               •Suderinamumas su toje pačioje politikos srityje galiojančiomis nuostatomis
            
            
               Siūlomos priemonės yra parengtos atsižvelgiant į bendros žuvininkystės politikos (BŽP) tikslus bei taisykles ir yra suderinamos su Sąjungos darnaus vystymosi politika.
            
            
               •Suderinamumas su kitomis Sąjungos politikos sritimis
            
            
               Siūlomos priemonės yra suderinamos su kitomis Sąjungos politikos sritimis, visų pirma su aplinkos srities politika.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Šio pasiūlymo teisinis pagrindas yra Sutarties dėl Europos Sąjungos veikimo 43 straipsnio 3 dalis.
            
            
               Sąjungos prisiimti tausaus gyvųjų vandens išteklių naudojimo įsipareigojimai yra susiję su naujojo pagrindinio BŽP reglamento 2 straipsnyje nustatytais įpareigojimais.
            
            
               •Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Sąjungos kompetencijai, kaip nurodyta Sutarties 3 straipsnio 1 dalies d punkte. Todėl subsidiarumo principas netaikomas.
            
            
               •Proporcingumo principas
            
            
               
                  Pasiūlymas atitinka proporcingumo principą dėl šios priežasties: BŽP yra bendroji politika. Pagal Sutarties 43 straipsnio 3 dalį Taryba privalo priimti žvejybos galimybių nustatymo ir paskirstymo priemones.
               
            
            
               •Priemonės pasirinkimas
            
            
               Siūloma priemonė – reglamentas. 
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
         
         
            
               •Galiojančių teisės aktų ex post vertinimas / tinkamumo patikrinimas
            
            
               
                  Netaikoma.
               
            
            
               •Konsultacijos su suinteresuotosiomis šalimis
            
            
               
                  Pasiūlyme atsižvelgiama į visus metus teiktas suinteresuotųjų šalių, patariamųjų tarybų, nacionalinių administracijų, žvejų organizacijų ir nevyriausybinių organizacijų pastabas, į jas atsižvelgta ir nustatant žvejybos galimybes.
               
            
            
               •Tiriamųjų duomenų rinkimas ir naudojimas
            
            
               
                  Pasiūlymas grindžiamas Tarptautinės jūrų tyrinėjimo tarybos (ICES) ir Žuvininkystės mokslo, technikos ir ekonomikos komiteto (ŽMTEK) mokslinėmis rekomendacijomis
                     1
                  .
               
            
            
               •Poveikio vertinimas
            
            
               Žvejybos galimybių reglamento taikymo sritis apribota Sutarties 43 straipsnio 3 dalimi.
            
            
               •Reglamentavimo tinkamumas ir supaprastinimas
            
            
               
                  Netaikoma.
               
            
            
               •Pagrindinės teisės
            
            
               
                  Netaikoma.
               
            
            
               4.POVEIKIS BIUDŽETUI
            
            
               
                  Siūlomos priemonės poveikio biudžetui neturės.
               
            
            
               5.KITI ELEMENTAI
            
            
               •Išsamus konkrečių pasiūlymo nuostatų paaiškinimas
            
            
               Siūlomais pakeitimais siekiama pakeisti Tarybos reglamentą (ES) 2020/123, kaip išdėstyta toliau.
            
            
               Europiniai ančiuviai 9 ir 10 parajoniuose
            
            
               Europiniai ančiuviai (Engraulis encrasicolus) ICES 9 bei 10 parajoniuose ir CECAF 34.1.1 Sąjungos vandenyse yra trumpai gyvenančių žuvų rūšis. Jų tyrimai baigiami gegužės mėn. Laikotarpis, kuriuo taikomas bendras leidžiamas sužvejoti kiekis (BLSK), trunka nuo liepos 1 d. iki kitų metų birželio 30 d.  Taip užtikrinama, kad žvejybos galimybės būtų grindžiamos kuo geresniu šios trumpai gyvenančių žuvų rūšies išteklių metinio pasipildymo vertinimu.
            
            
               Tarybos reglamentu (ES) 2020/123 nustatytas nulinis europinių ančiuvių BLSK ICES 9 ir 10 parajoniuose ir CECAF 34.1.1 Sąjungos vandenyse, taikomas nuo 2020 m. liepos 1 d. iki 2021 m. birželio 30 d., kol bus gautos naujos mokslinės rekomendacijos. Kad būtų galima toliau vykdyti žvejybą, antrą kartą keičiant 2020 m. žvejybos galimybes buvo nustatytas laikinas 4 018 tonų BLSK, taikytinas iki 2020 m. rugsėjo 30 d. Mokslinės rekomendacijos buvo paskelbtos 2020 m. birželio 18 d. Todėl, atsižvelgiant į naujausias ICES mokslines rekomendacijas, 2020 m. liepos 1 d. prasidėjusio laikotarpio BLSK turėtų būti iš dalies pakeistas.
            
         
         
            
               Galimybės Farerų Salų vandenyse žvejoti šiaurinius žydruosius merlangus
            
            
               Farerų Salų ir Europos Sąjungos konsultacijų dėl žvejybos 2020 m. suderintame protokole abi šalys susitarė suteikti abipusę prieigą prie savo vandenų, kad, neviršydamos kiekvienai nustatyto 37 500 tonų limito, galėtų žvejoti šiaurinius žydruosius merlangus (Micromesistius poutassou) 1, 2, 3, 4, 5, 6 ir 7 parajonių, 8a, 8b, 8d ir 8e kvadratų ir 12 bei 14 parajonių Sąjungos ir tarptautiniuose vandenyse. Pagal specialiąją sąlygą nustatytas didžiausias šiaurinių žydrųjų merlangų kiekis, neviršijantis tam tikros procentinės dalies bendros ES dalies, kurį valstybės narės, naudodamos savo kvotas, gali sužvejoti Farerų Salų vandenyse. Šia procentine dalimi turėtų būti išreikšta ES prieigos teisių dalis, kurią sudaro 37 500 tonų, palyginti su bendra ES dalimi, kurią sudaro 326 484 tonos. Ši dalis yra lygi 11,4 % ir atitinka laimikio kiekį, kurį valstybės narės, naudodamos savo kvotas, gali sužvejoti Farerų Salų vandenyse. Šiuo metu ši procentinė dalis yra lygi 7 %, todėl turėtų būti atitinkamai pakeista. 
            
            
               Galimybės ES vandenyse žvejoti šiaurinius žydruosius merlangus
            
            
               Norvegijos ir Europos Sąjungos žvejybos atstovų konsultacijų dėl ad hoc žvejybos susitarimų dėl šiaurinių žydrųjų merlangų ir Norvegijos (prie Skandinavijos esančios Atlanto vandenyno dalies) pavasarį neršiančių atlantinių silkių išteklių valdymo 2020 m. suderintame protokole abi šalys suteikė abipusę galimybę savo vandenyse sužvejoti 190 809 tonas šiaurinių žydrųjų merlangų. Remiantis Norvegijos ir Europos Sąjungos konsultacijų dėl žvejybos 2020 m. suderintu protokolu, pagal specialiąją sąlygą Norvegijos prieigos prie 4a kvadrato Sąjungos vandenų žvejybos teisės ribojamos taikant 40 000 tonų laimikio limitą. Šis 4a kvadrate taikomas laimikio limitas sudaro 21 proc. visos Norvegijos prieigos prie 2 parajonio, 4a kvadrato, 5 parajonio, 6 parajonio į šiaurę nuo 56° 30′ šiaurės platumos ir 7 parajonio į vakarus nuo 12° vakarų ilgumos Sąjungos vandenų kvotos. Šiuo metu ši procentinė dalis yra lygi 18 %, todėl turėtų būti atitinkamai pakeista. 
            
            
               Paprastųjų stintenių žvejybos Grenlandijos vandenyse galimybės
            
            
               Europos Sąjungos ir Grenlandijos žvejybos partnerystės susitarimo protokole nustatyta, kad Sąjungai skiriama 7,7 % paprastųjų stintenių (Mallotus villosus), leidžiamų sužvejoti ICES 5 ir 14 parajonių Grenlandijos vandenyse, BLSK. 2020 m. birželio 12 d. Grenlandija, vadovaudamasi ICES rekomendacijose nurodytu 169 520 tonų kiekiu ir ES bei Grenlandijos žvejybos protokolu, Europos Sąjungai pasiūlė 13 053 tonų paprastųjų stintenių kiekį. Išteklių, kuriems taikomas šis BLSK, žvejybos sezonas prasidėjo 2020 m. birželio 20 d. ir baigsis 2021 m. balandžio 15 d. Tarybos reglamente (ES) 2020/123 paprastųjų stintenių BLSK lentelėje 2019 m. birželio 20 d. – 2020 m. balandžio 30 d. laikotarpiui nustatytas BLSK yra lygus nuliui, todėl 2020 m. birželio 20 d. – 2021 m. balandžio 15 d. laikotarpio BLSK turėtų būti atitinkamai pakeistas. 
            
            
               Konsultavimasis su Jungtine Karalyste
            
            
               Kadangi šis reglamentas turi būti priimtas pereinamuoju laikotarpiu, numatytu Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, Komisija konsultuosis su Jungtine Karalyste pagal to susitarimo 130 straipsnio 1 dalį.
            
            
               2020/0159 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamos Reglamento (ES) 2020/123 nuostatos, susijusios su tam tikromis 2020 m. žvejybos Sąjungos vandenyse ir Sąjungai nepriklausančiuose vandenyse galimybėmis
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) 2020/123
                  2
               1 2020 metams nustatytos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams;
            
            
               (2)Reglamente (ES) 2020/123 nustatyta, kad ICES 9 ir 10 parajoniuose ir CECAF 34.1.1 kvadrato Sąjungos vandenyse europinių ančiuvių (Engraulis encrasicolus) bendras leidžiamas sužvejoti kiekis (BLSK) yra lygus nuliui. Kad būtų galima toliau vykdyti žvejybą, antrą kartą keičiant
                  3
                Tarybos reglamentą (ES) 2020/123 buvo nustatytas laikinas BLSK. Europiniai ančiuviai yra trumpai gyvenančių žuvų rūšis, o mokslinės rekomendacijos dėl šios rūšies paskelbtos 2020 m. birželio 18 d. Atsižvelgiant į Tarptautinės jūrų tyrinėjimo tarybos (ICES) paskelbtas naujausias mokslines rekomendacijas, ICES 9 ir 10 parajoniuose ir CECAF 34.1.1 kvadrato Sąjungos vandenyse taikomi europinių ančiuvių laimikio limitai turėtų būti iš dalies pakeisti nustatant 15 699 tonų kiekį; 
            
            
               (3)Farerų Salų ir Europos Sąjungos konsultacijų dėl žvejybos 2020 m. suderintame protokole abi šalys susitarė suteikti abipusę prieigą prie savo vandenų, kad, neviršydamos 37 500 tonų limito, galėtų žvejoti šiaurinius žydruosius merlangus (Micromesistius poutassou) 1, 2, 3, 4, 5, 6 ir 7 parajonių, 8a, 8b, 8d ir 8e kvadratų ir 12 bei 14 parajonių Sąjungos ir tarptautiniuose vandenyse. BLSK lentelėje nustatyta specialioji sąlyga, pagal kurią Sąjungai suteikiama prieiga prie Farerų Salų vandenų ir nustatomas didžiausias šiaurinių žydrųjų merlangų kiekis, išreikštas bendros Sąjungos dalies procentine dalimi, kurį valstybės narės, naudodamos savo kvotas, gali sužvejoti Farerų Salų vandenyse. Šia procentine dalimi turėtų būti išreikšta Sąjungos prieigos teisių dalis, kurią sudaro 37 500 tonų šiaurinių žydrųjų merlangų kiekis, palyginti su bendra Sąjungos dalimi, kurią sudaro 326 484 tonų šiaurinių žydrųjų merlangų kiekis. Ši dalis yra lygi 11,4 % ir atitinka laimikio kiekį, kurį valstybės narės, naudodamos savo kvotas, gali sužvejoti Farerų Salų vandenyse. Šiuo metu ši procentinė dalis yra lygi 7 %, todėl turėtų būti atitinkamai pakeista;
            
            
               (4)Norvegijos ir Europos Sąjungos žvejybos atstovų konsultacijų dėl ad hoc žvejybos susitarimų dėl šiaurinių žydrųjų merlangų (Micromesistius poutassou) ir Norvegijos (prie Skandinavijos esančios Atlanto vandenyno dalies) pavasarį neršiančių atlantinių silkių išteklių valdymo 2020 m. suderintame protokole abi šalys suteikė abipusę galimybę savo vandenyse sužvejoti 190 809 tonas šiaurinių žydrųjų merlangų. Šiaurinių žydrųjų merlangų BLSK lentelėje, pagal kurią Norvegijai suteikiama prieiga prie 2 parajonio, 4a kvadrato, 5 parajonio, 6 parajonio į šiaurę nuo 56° 30′ šiaurės platumos ir 7 parajonio į vakarus nuo 12° vakarų ilgumos Sąjungos vandenų, nustatyta specialioji sąlyga, pagal kurią (remiantis Norvegijos ir Europos Sąjungos konsultacijų dėl žvejybos 2020 m. suderintu protokolu) 4a kvadrate taikomas 40 000 tonų laimikio limitas. Tas 4a kvadrate taikomas laimikio limitas atitinka 21 % bendros Norvegijos prieigos kvotos. Šiuo metu ši procentinė dalis yra lygi 18 %, todėl turėtų būti atitinkamai pakeista; 
            
         
         
            
               (5)Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime
                  4
                ir jo protokole
                  5
                nustatyta, kad Sąjungai skiriama 7,7 % paprastųjų stintenių (Mallotus villosus), leidžiamų sužvejoti ICES 5 ir 14 parajonių Grenlandijos vandenyse, bendro leidžiamo sužvejoti kiekio (BLSK). Remdamasi protokolu, 2020 m. birželio 12 d. Grenlandija Europos Sąjungai pasiūlė 13 053 tonų paprastųjų stintenių kiekį, kuris gali būti sužvejotas nuo 2020 m. birželio 20 d. iki 2021 m. balandžio 15 d. Todėl paprastųjų stintenių žvejybos galimybių lentelė turėtų būti atitinkamai iš dalies pakeista; 
            
            
               (6)todėl Reglamentas (ES) 2020/123 turėtų būti atitinkamai iš dalies pakeistas;
            
            
               (7)Reglamente (ES) 2020/123 nustatyti šiaurinių žydrųjų merlangų laimikio limitai 2 parajonio, 4a kvadrato, 5 parajonio, 6 parajonio į šiaurę nuo 56° 30′ šiaurės platumos ir 7 parajonio į vakarus nuo 12° vakarų ilgumos Sąjungos vandenyse taikomi nuo 2020 m. sausio 1 d., paprastųjų stintenių laimikio limitai ICES 5 ir 14 parajonių Grenlandijos vandenyse – nuo 2020 m. birželio 20 d., o europinių ančiuvių laimikio limitai ICES 9 ir 10 parajoniuose ir CECAF 34.1.1 kvadrato Sąjungos vandenyse – nuo 2020 m. liepos 1 d. Todėl šiuo reglamentu įvedamos nuostatos dėl laimikio limitų turėtų įsigalioti kuo greičiau ir būti atgaline data dėl šiaurinių žydrųjų merlangų taikomos nuo 2020 m. sausio 1 d., dėl paprastųjų stintenių – nuo 2020 m. birželio 20 d. ir dėl europinių ančiuvių – nuo 2020 m. liepos 1 d. Toks taikymas atgaline data nedaro poveikio teisinio tikrumo ir teisėtų lūkesčių apsaugos principams, nes atitinkamos žvejybos galimybės dar neišnaudotos;
            
            
               (8)remiantis Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 130 straipsnio 1 dalimi pasikonsultuota su Jungtine Karalyste, 
            
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) 2020/123 pakeitimai
            
            
               Reglamento (ES) 2020/123 IA ir IB priedai iš dalies keičiami taip:
            
            
               (1)IA priedas iš dalies keičiamas taip: 
            
            
               (a)europinių ančiuvių žvejybos 9 bei 10 parajoniuose ir CECAF 34.1.1 kvadrato Sąjungos vandenyse galimybių lentelė pakeičiama taip:
            
            
               „
            
            
            
                     
                        Rūšis:
                     
                  
                  
                     
                        Europiniai ančiuviai
                     
                  
                  
                     
                        Zona:
                     
                  
                  
                     
                        9 ir 10 parajoniai; CECAF 34.1.1 Sąjungos vandenys
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Ispanija
                     
                  
                  
                     
                         
                     
                  
                  
                     
                        7 494
                     
                  
                  
                     
                        (1)
                     
                  
                  
                     
                        Atsargumo principu pagrįstas BLSK
                     
                  
                  
                     
                         
                     
                  
                  
                     
                         
                     
                  
               
                     
                        Portugalija
                     
                  
                  
                     
                  
                  
                     
                        8 175
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Sąjunga
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        BLSK
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                         (1)
                     
                  
                  
                     
                         Žvejoti pagal šią kvotą galima tik nuo 2020 m. liepos 1 d. iki 2021 m. birželio 30 d.
                     
                  
               
               “;
            
            
               (b)Šiaurinių žydrųjų merlangų (Micromesistius poutassou) žvejybos 1, 2, 3, 4, 5, 6 ir 7 parajonių, 8a, 8b, 8d ir 8e kvadratų ir 12 bei 14 parajonių Sąjungos ir tarptautiniuose vandenyse galimybių lentelės 1 išnaša pakeičiama taip: 
            
            
               „(1) Specialioji sąlyga: neviršijant bendro 37 500 tonų kiekio, kurį leidžiama sužvejoti Sąjungai, valstybės narės Farerų Salų vandenyse gali sužvejoti ne daugiau kaip šią jų kvotų procentinę dalį (WHB/*05-F.): 11,4 %.“;
            
            
               (c)Šiaurinių žydrųjų merlangų (Micromesistius poutassou) žvejybos 2 parajonio, 4a kvadrato, 5 parajonio, 6 parajonio į šiaurę nuo 56° 30′ šiaurės platumos ir 7 parajonio į vakarus nuo 12° vakarų ilgumos Sąjungos vandenyse galimybių lentelės 2 išnaša pakeičiama taip:
            
            
               „(2) Specialioji sąlyga: 4a kvadrate sužvejotas laimikis turi būti ne didesnis už šį kiekį (WHB/*04A-C): 40 000.
            
            
               Šis 4a kvadrate taikomas laimikio limitas atitinka toliau nurodytą Norvegijos patekimo kvotos procentinę dalį:
            
         
         
            
               21 %.“;
            
            
               (2)IB priede paprastųjų stintenių žvejybos 5 ir 14 parajonių Grenlandijos vandenyse galimybių lentelė pakeičiama taip: 
            
            
               „
            
            
                     
                        Rūšis:
                     
                  
                  
                     
                        Paprastosios stintenės
                     
                  
                  
                     
                         
                     
                  
                  
                     
                        Zona:
                     
                  
                  
                     
                        5 ir 14 parajonių Grenlandijos vandenys
                     
                  
               
                     
                         
                     
                  
                  
                     
                        Mallotus villosus
                     
                  
                  
                     
                         
                     
                  
                  
                     
                        (CAP/514GRN)
                     
                  
               
                     
                        Danija
                     
                  
                  
                     
                         2 595
                     
                  
                  
                     
                  
                  
                     
                        Analitiniu įvertinimu pagrįstas BLSK
                     
                  
               
                     
                        Vokietija
                     
                  
                  
                     
                          113
                     
                  
                  
                     
                  
                  
                     
                        Reglamento (EB) Nr. 847/96 3 straipsnis netaikomas.
                     
                  
               
                     
                        Švedija
                     
                  
                  
                     
                          186
                     
                  
                  
                     
                  
                  
                     
                        Reglamento (EB) Nr. 847/96 4 straipsnis netaikomas.
                     
                  
               
                     
                        Jungtinė Karalystė
                     
                  
                  
                     
                          24
                     
                  
                  
                     
                  
                  
                     
                  
                  
                     
                  
               
                     
                        Visos valstybės narės
                     
                  
                  
                     
                          134
                     
                  
                  
                     
                        (1)
                     
                  
                  
                     
                  
                  
                     
                  
               
                     
                        Sąjunga
                     
                  
                  
                     
                         3 053
                     
                  
                  
                     
                        (2)
                     
                  
                  
                     
                  
                  
                     
                  
               
                     
                        Norvegija
                     
                  
                  
                     
                         10 000
                     
                  
                  
                     
                        (2)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        BLSK
                     
                  
                  
                     
                        Netaikoma
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Danija, Jungtinė Karalystė, Švedija ir Vokietija „visų valstybių narių“ kvota gali pasinaudoti tik išnaudojusios savo kvotas. Tačiau valstybės narės, kurioms skirta daugiau kaip 10 % Sąjungos kvotos, „visų valstybių narių“ kvota pasinaudoti negali.
                     
                  
               
                     
                        (2)
                     
                  
                  
                     
                        2020 m. birželio 20 d. – 2021 m. balandžio 15 d. žvejybos laikotarpiu.
                     
                  
                  
                     
                         
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
               “
            
            
               2 straipsnis 
                  Įsigaliojimas ir taikymas
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               1 straipsnio 1 dalies a punktas taikomas nuo 2020 m. liepos 1 d., o b ir c punktai – nuo 2020 m. sausio 1 d.
            
            
               1 straipsnio 2 dalis taikoma nuo 2020 m. birželio 20 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        
                  http://www.ices.dk/community/advisory-process/Pages/Latest-advice.aspx
                   
               
               
                  
                     (2)
                  1
                        2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
               
               
                  
                     (3)
                  
                        2020 m. birželio 25 d. Tarybos reglamentas (ES) 2020/900, kuriuo iš dalies keičiamas Reglamentas (ES) 2019/1838, kiek tai susiję su tam tikromis 2020 m. žvejybos Baltijos jūroje galimybėmis, ir Reglamentas (ES) 2020/123, kiek tai susiję su tam tikromis 2020 m. žvejybos Sąjungos vandenyse ir Sąjungai nepriklausančiuose vandenyse galimybėmis (OL L 207, 2020 6 30, p. 4–14).
               
               
                  
                     (4)
                  
                        OL L 172, 2007 6 30, p. 4.
               
               
                  
                     (5)
                  
                        Protokolas, kuriuo nustatomos Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytos žvejybos galimybės ir finansinis įnašas (OL L 305, 2015 11 21, p. 3).